|  |  |  |  |  |  |  |
| --- | --- | --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |  | |  | | |
| auth logo black |  | https://www.sci.auth.gr/wp-content/uploads/sites/117/2023/02/FACULTY-OF-SCIENCES_LOGO_RGB_FS_ROUND_GR-296x300.png | | |  |  |
|  |  |
| ΑΡΙΣΤΟΤΕΛΕΙΟ  ΠΑΝΕΠΙΣΤΗΜΙΟ  ΘΕΣΣΑΛΟΝΙΚΗΣ |  | **ΣΧΟΛΗ ΘΕΤΙΚΩΝ ΕΠΙΣΤΗΜΩΝ** | | |  | **ΤΜΗΜΑ ΓΕΩΛΟΓΙΑΣ** |
|  | | |
|  |  | |
|  |  |  | | |  | 5/3/2024 |

**ΑΙΤΗΣΕΙΣ ΟΡΚΩΜΟΣΙΑΣ**

Η **ορκωμοσία** των φοιτητριών/φοιτητών του Τμήματος Γεωλογίας για την περίοδο Ιανουαρίου 2024 θα πραγματοποιηθεί την **Τετάρτη 27 Μαρτίου 2024** ώρα **13.00 – 15.00** στην **Αίθουσα Τελετών του ΑΠΘ.**

Οι φοιτήτριες και φοιτητές που έχουν συμπληρώσει τις προϋποθέσεις για την λήψη πτυχίου καλούνται να αποστείλουν ηλεκτρονικά από την **Τετάρτη 6/3/2024 έως την Τρίτη 12/3/2024** την «αίτηση ορκωμοσίας» **μέσα από το περιβάλλον** **students.auth.gr** ακολουθώντας τις οδηγίες που βρίσκονται στον ακόλουθο σύνδεσμο:

<https://it.auth.gr/manuals/aitisi-orkomosias/>

Η αίτηση μπορεί να υποβληθεί έστω και αν δεν έχουν εκδοθεί όλοι οι βαθμοί των μαθημάτων.

Στο περιβάλλον της αίτησης θα πρέπει να επισυνάψετε:

**Α. Υπεύθυνη δήλωση**

όπως εκδίδεται από το σύστημα **gov.gr** στην οποία θα δηλώνετε ότι:

*1.Το ΑΕΜ μου είναι ……:*

*2.Γνωρίζω ότι η ακαδημαϊκή μου ταυτότητα θα ακυρωθεί και δεν νομιμοποιούμαι να την χρησιμοποιώ.*

*3.Έχω συμπληρώσει τα απαιτούμενα ects ή διδακτικές μονάδες για τη λήψη πτυχίου.*

*4.Ενημερώθηκα για τη βαθμολογία μου και συμφωνώ με τους αναγραφόμενους βαθμούς όπως εμφανίζονται στην καρτέλα μου στην ηλεκτρονική γραμματεία* ***students.auth.gr***

*5.\*Δηλώνω ότι έχω εξεταστεί επιτυχώς σε επιπλέον μαθήματα επιλογής από τα απαιτούμενα και επιθυμώ να μην υπολογισθούν στο βαθμό του πτυχίου μου τα εξής: ………………*

(\* το Νο 5 θα συμπληρωθεί εφόσον έχετε επιπλέον μαθήματα που δεν επιθυμείτε να προσμετρηθούν.)

*6.\*Έχω εισαχθεί στο Τμήμα Γεωλογίας από το ακαδ. έτος 2015-2016 κι έπειτα και έχω συγκεντρώσει τις προϋποθέσεις για την έκδοση Πιστοποιητικού Παιδαγωγικής και Διδακτικής Επάρκειας*

*(\* το Νο 6 θα συμπληρωθεί μόνον εφόσον σας αφορά. Δεν χορηγείται Πιστοποιητικό Παιδαγωγικής και Διδακτικής Επάρκειας σε εισακτέους προηγούμενων ετών καθώς κατοχυρώνεται με την κτήση του πτυχίου).*

*7.Επιθυμώ να δώσω όρκο θρησκευτικού τύπου****ή****επιθυμώ να δώσω διαβεβαίωση με επίκληση της τιμής και της συνείδησής μου (επιλέγετε το ένα από τα δύο)*

*8.Συναινώ/Δεν συναινώ στην ανάρτηση φωτογραφιών από την ορκωμοσία της 27ης Μαρτίου 2024 στα μέσα κοινωνικής δικτύωσης της ΣΘΕ (επιλέγετε ότι επιθυμείτε)*

*9.Συναινώ/Δεν συναινώ να ανακοινωθεί το όνομα μου:*

*α) στα μέσα κοινωνικής δικτύωσης της ΣΘΕ ως βραβευόμενη/βραβευόμενος με βαθμό πτυχίου πάνω από 8. (επιλέγουν ότι επιθυμούν, μόνο οι απόφοιτοι που συγκεντρώνουν βαθμό πτυχίου πάνω από 8)*

**Β. Αστυνομική Ταυτότητα (σκαναρισμένη)**

**Γ. Βεβαίωση παράδοσης Πτυχιακής/Διπλωματικής Εργασίας**

(σας έχει σταλεί από τη βιβλιοθήκη)

Εφόσον διαμένετε σε φοιτητική εστία θα πρέπει να προσκομιστεί με οποιοδήποτε τρόπο:

Βεβαίωση διαγραφής από τις φοιτητικές εστίες του ΑΠΘ

**ΠΡΟΣΟΧΗ!!!** Σε περίπτωση που το σύστημα δεν επιτρέπει την επισύναψη δικαιολογητικών, υποβάλλετε την αίτηση (ΠΡΟΣΩΡΙΝΑ ΑΠΟΘΗΚΕΥΜΕΝΗ) χωρίς συνημμένα και στη συνέχεια όταν ολοκληρωθεί ο έλεγχος των μαθημάτων θα λάβετε μήνυμα μέσω του students.auth.gr για την επισύναψη των απαιτούμενων δικαιολογητικών.

Επιπλέον, ενημερώνουμε ότι μετά την κατάθεση της αίτησης αποφοίτησης και μέχρι την ημερομηνία ορκωμοσίας, **δεν** θα εκδίδεται κανενός είδους πιστοποιητικό για τους υποψήφιους πτυχιούχους παρά μόνο μετά από συνεννόηση με τη Γραμματεία.

Από την **Τετάρτη 27 Μαρτίου 2024** και μετά, οι πτυχιούχοι **θα παραλάβουν ηλεκτρονικά μέσω του students.auth.gr**  τα ακόλουθα πιστοποιητικά που θα φέρουν ψηφιακή υπογραφή και QR-code:

1.Ένα (1) δίγλωσσο (Ελληνικά-Αγγλικά) αντίγραφο πτυχίου

2.Μία (1) δίγλωσση (Ελληνικά-Αγγλικά) αναλυτική βαθμολογία

3.Πιστοποιητικό στρατολογίας (για τους άνδρες, εφόσον ζητηθεί).

4.Πιστοποιητικό παιδαγωγικής επάρκειας (για αποφοίτους με έτος εισαγωγής 2015-2016 και μετά, εφόσον πληρούν τις προϋποθέσεις του Π.Π.Δ.Ε.)

5.Παραρτήματα διπλώματος ελληνικό και αγγλικό

***\*Συνιστούμε την αποθήκευση των ψηφιακών σας πιστοποιητικών στον υπολογιστή σας ώστε να έχετε πρόσβαση σε αυτά και μετά την απενεργοποίηση του ιδρυματικού σας λογαριασμού.***

Επίσης μετά τις 27-3-2024 μπορείτε να αιτηθείτε εάν επιθυμείτε μέσω του συστήματος [**sis.auth.gr**](https://sis.auth.gr/)   τα παρακάτω πιστοποιητικά:

1.πιστοποιητικό γνώσης υπολογιστών διαλέγετε: *Πιστοποιητικό γνώσης χρήσης Η/Υ* ***επί πληρωμή*** 2.μεμβράνη πτυχίου διαλέγετε: *Μεμβράνη προπτυχιακού* ***επί πληρωμή***

Εναλλακτικά μπορείτε να καταθέσετε στην Τράπεζα Πειραιώς

**ΙΒΑΝ GR87 0172 2720 0052 7204 1780 361**

ποσό παραβόλου 6,00€ για το πιστοποιητικό γνώσης χρήσης Η/Υ ενώ για τη μεμβράνη πτυχίου ποσό παραβόλου 32€ και στη συνέχεια να στείλετε ηλεκτρονικό μήνυμα με το αποδεικτικό της κατάθεσης στο [info@geo.auth.gr](mailto:info@geo.auth.gr).

**ΣΗΜΑΝΤΙΚΕΣ ΕΝΗΜΕΡΩΣΕΙΣ**

**Προκειμένου να ολοκληρωθεί η διαδικασία αποφοίτησης θα πρέπει, μετά την 20η Μαρτίου 2024, να συμπληρώσετε το ηλεκτρονικό ερωτηματολόγιο αποτίμησης σπουδών στην ιστοσελίδα της ΜΟΔΙΠ** **<https://qa.auth.gr/student>**

**και να στείλετε το αποδεικτικό μέχρι την Τρίτη 26-3-2024 στη Γραμματεία** [**info@geo.auth.gr**](mailto:info@geo.auth.gr)

**Οδηγίες για τη συμπλήρωση του ερωτηματολογίου αποτίμησης σπουδών υπάρχουν στη διεύθυνση** **<https://qa.auth.gr/apotimisi>.**

Συνιστούμε την συχνή παρακολούθηση του email σας (πανεπιστημιακού) και της ιστοσελίδας για νεότερες ενημερώσεις σχετικά με την τελετή ορκωμοσίας ή τυχόν αλλαγές της διαδικασίας.

Τηλ. επικοινωνίας: 2310998480 e-mail: [info@geo.auth.gr](mailto:info@geo.auth.gr)

Από τη Γραμματεία του Τμήματος